jkorsvik/nowiki_second_scrape_merged huggingface dataset:
Brødrene Marx på sirkus

At the Circus (Brødrene Marx på sirkus) er amerikansk komedie fra 1939 med Brødrene Marx hvor de berger et sirkus fra å gå konkurs.
Den huskes spesielt for Groucho Marx’ utførelse av sangen «Lydia the Tattooed Lady».
I tillegg til brødrene spiller også Margaret Dumont, Eve Arden, og Kenny Baker i filmen.
Buster Keaton arbeidet i filmen med gagsene (de fysiske vitsene). Hans karriere var da på veg nedover, og han var tvunget til å ta forfallende arbeid. Hans komplekse og ofte tidkrevende gags ble ikke alltid tatt vel imot av brødrene, og dette var en kilde til friksjon og irritasjon.


== Handling ==
Goliath, en Strongman og dvergen Little Professor Atom, begge ansatt ved Wilson's Wonder Circus, er medskyldige når skurken John Carter som planlegger å ta kontroll over hele sirkuset - eid av Jeff Wilson. Julie Randall, Jeffs kjæreste, arbeider også ved det samme sirkuset. Jeff har gjemt 10 000 dollar i kontanter, som han skylder Carter, i buret til gorillaen Gibraltar. Når Jeff går for å hente pengene for å gi til Carter, slår Goliath og Atom ham bevisstløs og de stjeler alle de skjulte pengene hans.
Jeffs venn og sirkus-ansatt, Antonio Pirelli, får tak i advokat J. Cheever Loophole for å undersøke situasjonen. Loophole oppdager at Peerless Pauline skjuler pengene på vegne av Carter, men hun overliste ham - og Loophole klarer ikke å få tak i pengene. Senere leter Tony og Punchy i Goliaths lugar på sirkus-toget i håp om å finne pengene, men dette lykkes ikke. Sirkuset risikerer snart å gå konkurs, men Carter og hans håndlangere planlegger å brenne ned hele sirkuset.


== Sanger ==
«Lydia, the Tattoed Lady»
«Two Blind Loves»
«Swingali»
«Blue Moon»
«Beer Barrel Polka»


== Eksterne lenker ==
(en) At the Circus på Internet Movie Database 
(sv) At the Circus i Svensk Filmdatabas 
(da) At the Circus i Danmark Nationale Filminstitut 
(fr) At the Circus på Allociné 
(nl) At the Circus på MovieMeter 
(en) At the Circus på AllMovie 
(en) At the Circus på Turner Classic Movies 
(en) At the Circus på Rotten Tomatoes
Ullerål menighet

Ullerål menighet eller Ullerål kirkesokn ligger under Ringerike kirkelige fellesråd i Ringerike prosti og omfatter Ullerål kirke på nordsiden av Hønefoss. Sognet tilhørte tidligere Haug kirke.
Geografisk grenser området til Haug menighet i øst, Hval, Viker og Nes menighet i nord, Norderhov og Ask menighet vest og Hønefoss menighet i sør.
Prestegjeldene ble faset ut under omstruktureringene i Den norske kirke på 2000-tallet. Kirkesognene er nå grunnenhetene i kirken, og disse er organisert i kirkelig fellesråd. For Ringerikes del etter dette synonymt med Ringerike kirkelige fellesråd. Menighetsprester har ett eller flere kirkesokn som tjenestested og hele prostiet som tjenestedistrikt.


== Eksterne lenker ==
Ullerål menighet
Kirk Triplett

Kirk Triplett (født 29. mars 1962) er en amerikansk profesjonell golfspiller. Han er født i Washington og studerte til sivilingeniør ved Universitetet i Nevada før han ble profesjonell i 1985.
Som profesjonell har Triplett vunnet tre turneringer på PGA-touren, samt Alberta Open 1988 i Canada.


== Meritter ==


=== Seire på PGA-touren ===
2006: Chrysler Classic of Tucson
2003: Reno-Tahoe Open
2000: Nissan Open


== Eksterne lenker ==
(en) Kirk Triplett – PGA-touren 
(en) Kirk Triplett – Japantouren 
(en) Kirk Triplett – Verdensrankingen
Mans flagg

Mans flagg har et triskele på rød bakgrunn, et merke som har lang tradisjon som våpen og flagg på øya. Triskelet er trebent og utstyrt med rustning. De tre benene er sammenstilt ved hoftene. Som våpen for Man er merket kjent tilbake til 1200-tallet. Det røde flagget med de tre bena ble anerkjent som flagg 1. januar 1933, men er også kjent i bruk før den tid. Gjennom triskele-figuren har Mans flagg likhetstrekk med den autonome italienske regionen Sicilias flagg.


== Handelsflagg ==
I 1971 fikk Man igjen eget handelsflagg, etter at det forrige handelsflagget ble avskaffet i 1935. Mans handelsflagg er en britisk red ensign med triskelemerket i den frie enden av flaggduken.


== Viseguvernørens flagg ==
Viseguvernøren er kronens representant på Man og fører eget flagg etter samme modell som guvernører i britiske besittelser. Det vil si det britiske unionsflagget med koloniens våpenskjold omgitt av en krans i midten. 


== Litteratur ==
Graham Bartram: British Flags and Emblems, 2004
BR20 Flags of all nations, 1989 Edition, 1999 Revision, Ministry of Defence, 1999


== Eksterne lenker ==
Island Facts Isle of Man Government
Karl Drais

Karl Friedrich Christian Ludwig Freiherr Drais von Sauerbronn, eller bare Karl Drais (født 29. april 1785 i Karlsruhe, død 10. desember 1851 samme sted), er en tysk oppfinner som er kjent for å ha funnet opp flere typer sykler, samt den pedaldrevne dresinen. Han oppfant også den første skrivemaskinen med 25 bokstaver, en stenografimaskin med 16 taster og hullstrimmel. 


== Referanser ==


== Litteratur ==
Hermann Ebeling Der Freiherr von Drais : das tragische Leben des "verrückten Barons". Ein Erfinderschicksal im Biedermeier. Karlsruhe: Braun, 1985. ISBN 3-7650-8045-4
Hans-Erhard Lessing Automobilität – Karl Drais und die unglaublichen Anfänge. Leipzig: Maxime Verlag 2003. ISBN 3-931965-22-8
Michael Rauck Karl Freiherr Drais von Sauerbronn: Erfinder und Unternehmer (1785 – 1851). Stuttgart: Steiner 1983. ISBN 3-515-03939-2
Heinz Schmitt Karl Friedrich Drais von Sauerbronn: 1785-1851 ; ein badischer Erfinder; Ausstellung zu seinem 200. Geburtstag; Stadtgeschichte im Prinz-Max-Palais, Karlsruhe, 9. März-26. Mai 1985; Städt. Reiss-Museum Mannheim, 5. Juli-18. August 1985. Karlsruhe: Stadtarchiv, 1985.


== Eksterne lenker ==
Artikel i "Der Allgemeinen Deutschen Biographie" Arkivert 3. februar 2022 hos Wayback Machine. av Moritz Cantor
karl-drais.de (av. ADFC Mannheim, med en Kurzbiografie i mere end 15 sprog)
www.karldrais.de av S. Fink og H. E. Lessing
Karl Friedrich Drais von Sauerbronn: Erfinder des Zweirades, Stadt Karlsruhe
Karl Drais in Baden-Baden av Hans-Erhard Lessing
Stefan I

Stefan I kan vise til flere personer:

Pave Stefan I (død 257)
Kong Stefan I av Ungarn (ca. 969-1038)Kong Stefan av England kan også bli kalt Stefan I, men siden det ikke har vært noen Stefan II av England er dette overflødig.
U.S. Army Criminal Investigation Division

U.S. Army Criminal Investigation Division (CID) er en avdeling i det amerikanske Armédepartementet med ansvar for etterforskning av lovbrudd der hæren er involvert. CID har hovedkvarter ved Fort Belvoir i Virginia.
CID etterforsker lovbrudd der hæren, eller ansatte i hæren, er eller kan være innblandet i lovbrudd, fra bedrageri og annen økonomisk kriminalitet til drap, voldtekt og krigsforbrytelser. Avdelingen består av både militære og sivile etterforskere, kalt spesialagenter, samt kriminalteknikere, dataspesialister, polygrafeksperter og kriminaletterretningsanalytikere.
CID ble opprettet 17. september 1971 og er direkte underlagt hærens stabssjef og arméministeren.


== Galleri ==

		
		
		
		
		
		


== Eksterne lenker ==
(en) Offisielt nettsted 
(en) United States Army Criminal Investigation Command – kategori av bilder, video eller lyd på Commons 
Informasjon fra GlobalSecurity.org
Max Schreck

Maxmillian Schreck, ofte bare kalt Max Schreck, (født 11. juni 1879 i Berlin, død 26. november 1936 i München) var en tysk skuespiller. 
Max Schreck turnerte på scener over hele Tyskland og spilte i flere filmer. Han er mest kjent som den uhyggelige og mystiske Grev Orlok i F. W. Murnaus vampyrklassiker Nosferatu fra 1922. Sammen med Béla Lugosi og Christopher Lee blir Schreck ansett som en av filmhistoriens klassiske Dracula-tolkere.
Max Schreck var gift med skuespilleren Fanny Normann.


== Referanser ==


== Eksterne lenker ==
(en) Max Schreck på Internet Movie Database 
(sv) Max Schreck i Svensk Filmdatabas 
(da) Max Schreck på Filmdatabasen 
(da) Max Schreck på Scope 
(fr) Max Schreck på Allociné 
(en) Max Schreck på AllMovie 
(en) Max Schreck hos The Movie Database
VfB Stuttgart

VfB Stuttgart er et tysk fotballag fra bydelen Bad Cannstatt i Stuttgart som spiller i tysk Bundesliga. Laget ble grunnlagt i 1893.


== Meritter ==
Cupvinnercupen - tapende finalist (1): 1998
UEFA-cupen - tapende finalist (1): 1989
Tysk seriemester (5): 1950, 1952, 1984, 1992, 2007
Tysk visemester (4): 1935, 1953, 1979, 2003
DFB-cup vinner (3): 1954, 1958, 1997
DFB-cup tapende finalist (2): 1986, 2007
Tysk supercup vinner (1): 1992


== Plasseringer ==


== Spillerstall ==
Oppdatert 31. januar 2023.


=== Utlånte spillere ===


== Referanser ==


== Eksterne lenker ==
(en) Offisielt nettsted 
(en) VfB Stuttgart – kategori av bilder, video eller lyd på Commons 
(en) VfB Stuttgart – galleri av bilder, video eller lyd på Commons
Margaret av Connaught

Margareta av Sverige, født prinsesse Margaret av Connaught (Margaret Victoria Charlotte Augusta Norah) (født 15. januar 1882 på Bagshot Park i Surrey i England, død 1. mai 1920 i Stockholm) var gift med den senere kong Gustav VI Adolf av Sverige, og var kronprinsesse av Sverige fra 1907 til sin død.


== Liv og virke ==


=== Bakgrunn ===
Den britiske prinsessen Margaret, med kallenavnet «Daisy», var datter av prins Arthur av Storbritannia, hertug av Connaught og prinsesse Luise Margarete av Preussen. Prins Arthur var sønn av dronning Victoria av Storbritannia.


=== Ekteskap med prins Gustav Adolf av Sverige ===
15. juni 1905 giftet hun seg med prins Gustav Adolf av Sverige, hertug av Skåne. Parets første møte fant sted i Kairo i begynnelsen av 1905. Trolovelsen ble offentliggjort 24. februar, bare en måned etter det første møtet. Bryllupet ble feiret i England St. Georges kapell på Windsor Castle, åtte dager etter unionsoppløsningen. Paret tilbragte sin bryllupsreise på Irland og ankom Sverige den 8. juli 1905.
Prinsesse Margaret ble prinsesse av Sverige og hertuginne av Skåne, og tok i bruk den svenske varianten av navnet sitt, Margareta. I 1907 ble ekteparet kronprins og kronprinsesse av Sverige.
Kronprinsesse Margareta arbeidet aktivt under den første verdenskrigen. Hun startet opp en syforening til støtte for Røde Kors, organiserte en stearinlysinnsamling da parafinforsyningene tok slutt, og hjalp til med å få sendt private brev slik at slektninger som var blitt geografisk spredt, fant hverandre igjen.Den 1. mai 1920 døde hun uventet av en øreinfeksjon som utviklet seg med ondartede vannkopper, pussdannelse i sinus maxillaris og blodforgiftning. Hun var da gravid med sitt sjette barn. Kronprinsesse Margaretha ble 38 år gammel. Hun døde før sin svigerfar kong Gustav V, og derfor ble hun aldri dronning av Sverige. Hennes mann ble senere gift med Louise Mountbatten som ble dronning av Sverige som dronning Louise.


== Barn ==
Kronprinsparet hadde fem barn:

Prins Gustav Adolf av Sverige, hertug av Västerbotten (1906–1947)
Prins Sigvard av Sverige, hertug av Uppland, senere grev Sigvard Bernadotte av Wisborg (1907–2002)
Prinsesse Ingrid av Sverige, senere dronning av Danmark (1910–2000)
Prins Bertil av Sverige, hertug av Halland (1912–1997)
Prins Carl Johan av Sverige, hertug av Dalarna, senere grev Carl Johan Bernadotte av Wisborg (1916–2012)


== Referanser ==


== Litteratur ==
Lars Elgklou (1978). Bernadotte. Historien - och historier - om en familj. Stockholm: Askild & Kärnekull Förlag AB. ISBN 91-7008-882-9.
Vrakfisker

Vrakfisker (Polyprionidae) er en familie av store abborfisker som lever i havet. Disse fiskene kan bli opptil 1,5 til 2 m lange. Én art, vrakfisk (Polyprion americanus), dukker av og til opp i Norge.


== Kilder ==
(en) Family Polyprionidae – Wreckfishes - FishBase


== Eksterne lenker ==

(en) vrakfisker – oversikt og omtale av artene i WORMS-databasen 
(en) vrakfisker i Encyclopedia of Life 
(en) vrakfisker i Global Biodiversity Information Facility 
(no) vrakfisker hos Artsdatabanken 
(sv) vrakfisker hos Dyntaxa 
(en) vrakfisker hos Fossilworks 
(en) vrakfisker hos ITIS 
(en) vrakfisker hos NCBI 
(en) Kategori:Polyprionidae – bilder, video eller lyd på Wikimedia Commons 
Polyprionidae – detaljert informasjon på Wikispecies
Vrakfisk

Vrakfisk (Polyprion americanus) er en fiskeart.
Kroppen er kraftig med et lite hode og underbitt munn. Den har en lang ryggfinne med 11 piggstråler og 12 bløtstråler. Arten kan bli opptil 2 m lang og 100 kg. Eksemplarer som blir tatt i norske farvann er som regel mye mindre, rundt 5 kg.
Voksne vrakfisker lever enkeltvis i klippeområder og gjemmer seg ofte i skipsvrak og huler. Unge individer samler seg derimot i små stimer som svømmer pelagisk. Disse stimene følger ofte drivtømmer og tangklaser. Arten lever fra overflaten ned til 200 m dyp, men er av og til funnet ned til 1000 m.
Vrakfisk er utbredt langs kystene på begge sider av Atlanterhavet, fra Norge til Sør-Afrika inkludert Middelhavet, og fra Newfoundland til Argentina. Den finnes også ved St. Paul og Amsterdam i Det indiske hav og ved New Zealand i Stillehavet. Arten mangler i områder med tropisk klima. I Norge blir vrakfisk for det meste fanget om høsten og vinteren langs vestkysten fra Lindesnes til Nordkapp.


== Referanser ==


== Litteratur ==
P. Pethon (2005). Aschehougs store fiskebok (5 utg.). Oslo. ISBN 82-03-23247-7. 


== Eksterne lenker ==
(en) vrakfisk – oversikt og omtale av artene i WORMS-databasen 
(en) vrakfisk i Global Biodiversity Information Facility 
(no) vrakfisk hos Artsdatabanken 
(sv) vrakfisk hos Dyntaxa 
(en) vrakfisk hos FishBase 
(en) vrakfisk hos ITIS 
(en) vrakfisk hos NCBI 
(en) Kategori:Polyprion americanus – bilder, video eller lyd på Wikimedia Commons 
(en) Polyprion americanus – galleri av bilder, video eller lyd på Wikimedia Commons 
(en) Polyprion americanus (Bloch & Schneider, 1801) Wreckfish - FishBase
FNs liste over ikke-selvstyrte områder

FNs liste over ikke-selvstyrte områder er ei liste over områder som ikke styrer seg selv, utarbeidet av FNs spesialkomité for avkolonisering. Kun områder med permanent bebyggelse er på lista.
FN legger vekt på at lista handler om områder som havnet under andre land i kolonitiden. Dermed er Vest-Sahara ikke inkludert fordi det er okkupert av Marokko, men fordi det er en tidligere spansk koloni.


== Lista ==


=== Afrika ===
Vest-Sahara (to tredeler okkupert av Marokko, resten administrert av Den saharawiske arabiske demokratiske republikk)


=== Atlanterhavet og Karibia ===
Anguilla (britisk oversjøisk territorium)
Bermuda (britisk oversjøisk territorium)
Caymanøyene (britisk oversjøisk territorium)
De amerikanske Jomfruøyer (amerikansk øyområde)
De britiske Jomfruøyer (britisk oversjøisk territorium)
Falklandsøyene (britisk oversjøisk territorium, gjort krav på av Argentina)
Montserrat (britisk oversjøisk territorium)
St. Helena (britisk oversjøisk territorium)
Turks- og Caicosøyene (britisk oversjøisk territorium)


=== Europa ===
Gibraltar (britisk oversjøisk territorium, gjort krav på av Spania)


=== Stillehavet og Indiahavet ===
Amerikansk Samoa (amerikansk øyområde)
Fransk Polynesia (tilhører Frankrike)
Guam (amerikansk øyområde)
Ny-Caledonia (tilhører Frankrike)
Pitcairnøyene (britisk oversjøisk territorium)
Tokelau (nyzealandsk oversjøisk territorium)


== Kilder ==
Non-Self-Governing Territories


== Se også ==
FNs spesialkomité for avkolonisering
Ruhnu flyplass

Ruhnu flyplass er en flyplass på øya Ruhnu i Estland. Flyplassen ligger sør på øya, like ved stedet Ringsu. Flyplassens ICAO-kode er EERU. Den har ingen IATA-kode.
Flyplassen har en gressdekket rullebane med lengde 500 meter og bredde 60 meter. Baneretningene er 14 og 32. Rullebanen har ikke landingslys.
Ruhnu flyplass opereres av Air Livonia, med ruter til Pärnu og Kuressaare. Flyplassen er eid av AS Kuressaare Lennujaam (Kuressaare lufthavn).


== Eksterne lenker ==
Ruhnu flyplass (engelsk)
Ruhnu (engelsk og estisk)
Air Livonia Arkivert 11. februar 2005 hos Wayback Machine. (engelsk og estisk)
The House that Shadows Built

The House that Shadows Built er en amerikansk film fra 1931 fra Paramount Pictures i anledning av feiringen av deres 20-årsjubileum. Den timeslange filmen inkluderer en kort historie om Paramount, intervjuer med ulike skuespillere, og klipp fra kommende filmprosjekter (noen av dem ble faktisk aldri noe av).
Filmen er mest minneverdig for en episode på seks minutters med Brødrene Marx. Hensikten deres var å gjøre reklame for sin kommende film Monkey Business. Kortfilmen som aldri ble vist i noen annen av deres utgivelser, er bearbeidelsen av den første scenen i deres første suksessfulle Broadway-show, I’ll say She Is (som Groucho i parentes bemerket har sagt var deres morsomste arbeid i brødrenes karriere). Med unntak for noen endringer av navn og noen ekstra gags var scenen omtrent akkurat slik som den var beskrevet i manuskriptet.
Denne scenen er også tilgjengelig i en DVD-utgivelse av en dokumentar om Brødrene Marx kalt Inside the Marx Brothers.


== Eksterne lenker ==
(en) The House that Shadows Built på Internet Movie Database 
(en) The House that Shadows Built på AllMovie 
(en) The House that Shadows Built på Turner Classic Movies 
(en) The House that Shadows Built på Rotten Tomatoes 
Film as Art: Review of Marx Brothers' segment of the film (engelsk)
Al Di Meola

Al Laurence Dimeola kjent som Al Di Meola (født 22. juli 1954 i Jersey City i New Jersey i USA), er en amerikansk fusion-/jazzrock-/jazzgitarist.
I tillegg til en mengde egne plater og prosjekter, er han mest kjent for sitt samarbeide med gitaristene John McLaughlin og Paco de Lucia i eksplosive, akustiske settinger, samt for sin tid i Chick Coreas Return To Forever. Innovativ, lynrask og banebrytende innen elektro-akustisk jazz, men med røtter også innen latino, flamenco og verdensmusikk. På topp i gjentatte kåringer over «best gitarist» i Guitar Player Magazine, Down Beat og andre ledende musikktidsskrifter.


== Referanser ==


== Eksterne lenker ==
Offisielt nettsted 
(en) Al Di Meola – kategori av bilder, video eller lyd på Commons 
(en) Al Di Meola på Internet Movie Database 
(en) Al Di Meola hos The Movie Database 
(en) Al Di Meola på Discogs 
(en) Al Di Meola på MusicBrainz 
(en) Al Di Meola på Spotify 
(en) Al Di Meola på Songkick 
(en) Al Di Meola på AllMusic
Albert Bouchard

Albert Bouchard (født 24. mai 1947 i Watertown, New York) er en amerikansk trommeslager, vokalist, gitarist og låtskriver. Han var en av grunnleggerne av Blue Öyster Cult, men forlot bandet i 1981. Han har bidratt med noen av deres mest kjente låter, som «Cities on Flame with Rock and Roll», «Astronomy» (sammen med broren Joe) og «Career of Evil». I 1994 dannet han bandet Brain Surgeons sammen med sin kone Deborah Frost. De har gitt ut sju studioalbum på sitt eget plateselskap Cellsum. Bandet ble oppløst i 2006. I 2008 dannet han Blue Coupe sammen med Joe Bouchard og Dennis Dunaway. Sistnevnte er kjent fra bandet til Alice Cooper. De ga ut platen «Tornado on the Tracks» i 2010. Bouchard deltok på en gjenforeningskonsert sammen med resten av originalbesetningen til Blue Öyster Cult 5. november 2012. I 2014 ga han ut sin første soloplate «Incantation», og i 2017 platen «Surrealist».


== Eksterne lenker ==
(en) Albert Bouchard på Internet Movie Database 
(en) Albert Bouchard hos The Movie Database 
(en) Albert Bouchard på Discogs 
(en) Albert Bouchard på MusicBrainz 
(en) Albert Bouchard på Spotify 
(en) Albert Bouchard på AllMusic
Air Livonia

Air Livonia er et lite flyselskap med base i Pärnu i Estland. Flyselskapet driver rutetrafikk mellom Pärnu og Ruhnu, Kihnu og Kuressaare, og også chartertrafikk.
Air Livonia bruker små tomotors Antonov An-28-fly som kan lande på de korte flystripene på Ruhnu og Kihnu. Flyene har plass til 18 passasjerer. Flyselskapet har også eldre fly av typen Antonov Antonov An-2.
Flyselskapet ble startet i 1994 under navnet Baltic Aeroservice.
Nettstedet Baltic Stand By [1] meldte 3. februar 2006 at Air Livonia vil stoppe ruteflygningene til Ruhnu og Kihnu i april 2006.


== Koder ==
ICAO:LIV
Anrop: Livonia


== Eksterne lenker ==
Air Livonia Arkivert 11. februar 2005 hos Wayback Machine. (engelsk og estisk)
Joe Bouchard

Joe Bouchard (født 9. november 1948, Watertown, New York) er en amerikansk bassist, vokalist, gitarist og låtskriver. Han var en av grunnleggerne av Blue Öyster Cult, men forlot bandet i 1986. Han har bl.a. bidratt med låter som «Hot Rails to Hell», «Astronomy» (sammen med broren Albert) og «Nosferatu». 
I 1997 og 2006 ga han ut plater med sitt band The X Brothers, og i 2001 debutplaten til prosjektet Bouchard, Dunaway And Smith. I 2008 dannet han bandet Blue Coupe sammen med Dennis Dunaway og Albert Bouchard, og de ga ut debutplaten «Tornado on the Tracks» i 2010. Bandnavnet henspiller på musikernes fortid i Blue Öyster Cult (Bouchard-brødrene) og bandet til Alice Cooper (Dennis Dunaway). Joe Bouchard har gitt ut fire soloplater, titulert «Jukebox in My Head» (2009), «Tales from the Island» (2012), «New Solid Black» (2014) og «The Power of Music» (2016), og har ellers jobbet som plateprodusent for andre artister. Han har mastergrad i musikkteori, og har gitt ut lærebøker i gitarspill.


== Eksterne lenker ==
(en) Joe Bouchard på Internet Movie Database 
(en) Joe Bouchard hos The Movie Database 
(en) Joe Bouchard på Discogs 
(en) Joe Bouchard på MusicBrainz 
(en) Joe Bouchard på Songkick 
(en) Joe Bouchard på AllMusic
Tråd (informatikk)

Tråder i programmeringssammenheng er betegnelsen på flere deler av det samme programmet som kjører samtidig.
Flere tråder kan i moderne datasystemer kjøres parallelt. Tråder er skilt fra vanlige prosesser ved at en vanlig prosess er uavhengig, har masse tilstandsinformasjon, separate minneadresser og interne prosess-kommunikasjonsmekanismer. Tråder deler imidlertid informasjonen fra én enkel prosess, samt minne og andre ressurser, direkte; de kan betraktes som asynkrone prosedyrer i et program. Kontekstskifte mellom flere tråder går i de fleste tilfeller fortere enn bytting mellom prosesser. Systemer som Windows NT-familien sies å ha «billige» tråder og «dyre» prosesser. I andre operativsystemer er det ikke så stor forskjell.
Hovedfordelen med flere tråder er at oppgaver med forskjellig krav til ressurser kan utføres i forskjellige tråder. Slik oppnås for eksempel at skjermen blir oppdatert mens platelageret, som trenger lite systemresurser, arbeider. En fordel i større systemer kan være at et program kan kjøres raskere på datasystemer med flere prosessorer, prosessorer med flere kjerner eller over en samling maskiner.
Anholt flyplass

Anholt flyplass er en flyplass på øya Anholt i Danmark. Flyplassens ICAO-kode er EKAT. Den har ingen IATA-kode.
Anholt flyplass har en gressdekket rullebane med lengde 650 meter og bredde 20 meter. Baneretningene er 03 og 21. Rullebanen ligger 7 moh. Flyplassen er sertifisert for bruk i dagslys.
Flyplassen er eid av Copenhagen Air Taxi A/S. Den er åpen hele året, men for utenlandstrafikk er den kun åpen for fly fra Finland, Norge og Sverige.
I juni 2002 krasjet et fly med 8 personer under avgang fra Anholt. 1 person ble lettere skadd, ingen omkom. 


== Eksterne lenker ==
anholt.dk om Anholt flyplass
Copenhagen Air Taxi om Anholt flyplass
Copenhagen Air Taxi
Basiller

Basiller (fra latin Bacillus, «liten stav») er en gruppe stavbakterier.
Basiller har evnen til å danne sporer som tåler ekstreme forhold blant annet når det gjelder temperatur og stråling.
Tidligere var «basill» betegnelsen på alle stavformede bakterier,
som for eksempel leprabasillen.


== Eksterne lenker ==
(en) Basiller – oversikt og omtale av artene i WORMS-databasen 
(en) Basiller i Encyclopedia of Life 
(en) Basiller i Global Biodiversity Information Facility 
(sv) Basiller hos Dyntaxa 
(en) Basiller hos ITIS 
(en) Basiller hos NCBI 
(en) Kategori:Bacillus – bilder, video eller lyd på Wikimedia Commons 
Bacillus (Bacillaceae) – detaljert informasjon på Wikispecies